[{"text_idx": "#000000", "text": "C\u0302ifromono rapidigas parolrekonon en Esperanto"}, {"text_idx": "#000001", "text": "C\u0302iam pli ofte homoj parolas ne per siaj pos\u0302telefonoj, sed al la telefonoj. En Esperanto tio ankorau\u0306 ne eblas, c\u0302ar mankas parolrekonaj programoj. Sed nun la evoluigo okazas multe pli rapide, c\u0302ar donacita c\u0302ifromono logas pliajn volontulojn, kiuj voc\u0302legas frazojn en Esperanto."}, {"text_idx": "#000003", "text": "Iam en 2019 la sama entrepreno planis denove varbi esperantistojn por registri pliajn voc\u0302datumojn, sed jam en frua etapo venis informo, ke la projekto estas provizore haltigita. Poste UEA ne plu estis kontaktita."}, {"text_idx": "#000005", "text": "La unua datumaro de KV kun pli ol unu gigabajto de registritaj voc\u0302oj en Esperanto estis publikigita en januaro 2020, kun entute 41 horoj da registraj\u0302oj, el kiuj 35 horoj jam estis kontrolitaj kaj aprobitaj de la kunlaborantoj de la projekto."}, {"text_idx": "#000006", "text": "Tio estas tro malmulte por ajnaj praktikaj uzoj, kaj la volontula kolektado progresis malrapide. Tamen ekde januaro 2021 la afero akcelig\u0302is, kiam esperantistaj uzantoj de la c\u0302ifromono Miriado decidis stimuli la projekton per transpagoj al voc\u0302legantoj."}, {"text_idx": "#000007", "text": "Stefan Grotz, unu el la c\u0302efaj kontribuantoj de la Esperanta sekcio, g\u0302ojas pro la alig\u0302o de c\u0302ifromona grupo:"}, {"text_idx": "#000008", "text": "\u2013 La tuta projekto ege s\u0302ang\u0302ig\u0302is kiam la nova grupo komencis subteni la projekton per Miriado. Ni kolektis 100 horojn en la unuaj du jaroj, kaj en la tempo inter januaro kaj nun ni atingis 500 aldonajn horojn nur dank' al la novaj subtenantoj."}, {"text_idx": "#000009", "text": "Multaj el la novaj voc\u0302legantoj, logataj de c\u0302ifromono, venas el Venezuelo kaj Burundo, kaj ne c\u0302iuj estas ege spertaj esperantistoj. Tio lau\u0306 Stefan Grotz tamen ne estas grava problemo."}, {"text_idx": "#000010", "text": "\u2013 Nu, la kvalito de la kontribuoj iomete malaltig\u0302is, sed c\u0302iu kontribuo estas kontrolita de minimume du aliaj personoj, do la rezulto vers\u0302ajne restas bona. Ankau\u0306 lau\u0306 mia scio la teamo nun havas pli striktan sistemon por elekti voc\u0302ojn kiuj ricevas la c\u0302ifrovaluton. Parenteze: Havi pli da afrikaj kaj sudamerikaj akc\u0302entoj en la datumaro certe estas bona kaj grava afero."}, {"text_idx": "#000011", "text": "Ja dau\u0306re mankas virinaj voc\u0302oj, sed tio momente ne bezonas esti problemo, lau\u0306 Stefan Grotz:"}, {"text_idx": "#000013", "text": "Esperanto nun estas unu el la grandaj lingvoj en Komuna Voc\u0302o, kaj kun la novaj voc\u0302oj eblos iom post iom grave plibonigi la funkciadon de Deepspeech, la parolrekona sistemo de Mozilla, por Esperanto."}, {"text_idx": "#000014", "text": "La kresko de la registraj\u0302oj en Esperanto okazis c\u0302efe dum la lastaj monatoj."}, {"text_idx": "#000015", "text": "\u2013 Kontaktis min Tim, germana studento el Berlino. Ni kune kreis testan sistemon kun la 90 horoj de la datumaro de decembro 2020. Kun la 90 horoj da voc\u0302oj, la sistemo havas eraroftecon de proksimume 50 elcentoj. Do c\u0302iu dua vorto estas g\u0302uste rekonita. Mi esperas, ke sistemo trejnita kun 600 horoj estos ege pli bona"}, {"text_idx": "#000016", "text": "La novan sistemon oni komence volas uzi por au\u0306tomate krei subtekstojn por videoj. La unua versio bazita sur 90 horoj da voc\u0302oj estis jam elprovita kun la podkasto pri hejma au\u0306tomatigo. La proponataj tekstoj estas foje kompreneblaj, foje nur amuzaj:"}, {"text_idx": "#000019", "text": "Do, restas spaco por plibonigo. Sed iom post iom komputiloj kun helpo de esperantistoj ja lernos kompreni parolatan Esperanton. Tamen tio ne nepre signifos, ke eblos paroli Esperanton al ajna pos\u0302telefono."}, {"text_idx": "#000020", "text": "Apple g\u0302is nun ne aldonis ec\u0302 Esperantan klavaron al siaj pos\u0302telefonoj, do apenau\u0306 kredeblas, ke Iphone baldau\u0306 ekkomprenus Esperanton. Google jam de jaroj multe pli favore sintenas al Esperanto, kun tradukilo kaj klavaro por Android, sed la operaciumo Android ne haveblas en Esperanto."}, {"text_idx": "#000021", "text": "\u2013 Mi ne konas la planojn de grandaj firmaoj, sed Google almenau\u0306 jam subtenas Esperanton en aliaj kampoj, kaj mi pensas ke eble iam ili subtenos la lingvon. Tiam ili vers\u0302ajne ankau\u0306 uzos la datumaron de Common Voice kaj siajn proprajn datumarojn, diras Stefan Grotz."}, {"text_idx": "#000022", "text": "Pli realisma celo lau\u0306 li estas uzi liberan programaron:"}, {"text_idx": "#000023", "text": "\u2013 Komuna Voc\u0302o estas granda projekto, tial ni povas profiti de la laboro de alilingvaj programistoj. Ekzemple la libera videa redaktilo Kdenlive subtenas au\u0306tomatan kreadon de subtekstoj, kaj ni planas aldoni Esperanton. Anstatau\u0306 \u201dHej Guglo\u201d au\u0306 \"Aleksa\u201d ni eble pli frue diros \"Hej Mycroft\". Mycroft estas libera voc\u0302a asistanto. La celo de la projekto c\u0302efe estas ebligi la kreadon de tiaj softvaroj. Tial ni certe ankau\u0306 bezonos la kreemon de aliaj programistoj se ni volas krei pli mojosajn aplikaj\u0302ojn ol nur ilon por krei subtekstojn."}, {"text_idx": "#000025", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000028", "text": "Multaj avantagxoj donas tiun projekton."}, {"text_idx": "#000029", "text": "Gxi helpos ke blinduloj povos uzi komputilon kaj posxtelefonon en Esperanto, gxi permesos fari auxtomatajn subtekstojn de filmoj."}, {"text_idx": "#000030", "text": "Aldone al tio, la datumbazo estos libera, tio signifas ke se teknologio disvolvigxas, eblos uzi la datumbazon por disvolvigi nova vocxrekonilon."}, {"text_idx": "#000031", "text": "Kaj alia aldono, gxi estas unu el la lingoj kun pi da kunlaborajxoj, kaj tio videbligas esperanto al homoj kiuj ne scias, aux ne interesas pri esperanto."}, {"text_idx": "#000032", "text": "Antau\u0306 monatoj mi faris jenan filmeton (muzika kolag\u0302o) por helpi diskonigi komunan voc\u0302on inter esperantistoj, kaj Esperanton inter interesatoj pri komuna voc\u0302o:"}, {"text_idx": "#000037", "text": "La c\u0302ifromono miriado kontribuas al diskonigo de Esperanto. Ni esperas ke la projekto plu dau\u0306ros, estus bone se aliaj esperantistoj interesig\u0302us al la projekto. Estas la plej tau\u0306ga vojo atingi venkon, kiun Zamenhof diris"}, {"text_idx": "#000038", "text": "Dau\u0306re uzi c\u0302ifromonon konsciante pri la ekologia kosto dum la nuntempa ekologia krizo estas malmorale. Oni pretendas ke g\u0302i estas la sola maniero por g\u0302iri monon al homoj en Afriko, sed lau\u0306 mia sperto s\u0302ajnas ankorau\u0306 tre malfacile por afrikanoj konverti la c\u0302ifromonon al uzebla mono, do g\u0302i ne s\u0302ajnas bona solvo. Denove s\u0302ajnas pli ke temas pri c\u0302ifromonobsedatoj kiuj serc\u0302as pretekston por uzi c\u0302ifromonon anstatau\u0306 ke ili havis problemon kaj trovis c\u0302ifromonon por solvi g\u0302in. Mi ne pensas ke ligi la esperanto-movadon al c\u0302ifromono estas bona ideo."}, {"text_idx": "#000039", "text": "Eble, sed ja realo estas ke nur per tiu kunig\u0302o de interesoj la afero progresig\u0302is el esti minoritata lingvo al esti la 6a lingvo kun pli da kunlaboraj\u0302oj."}, {"text_idx": "#000040", "text": "Parenteze, ne c\u0302iuj c\u0302ifromonoj estas egalaj el energia uzado"}, {"text_idx": "#000041", "text": "Lau\u0306 mia kompreno Miriado ne estas inter la c\u0302ifromonoj kiuj provas solvi la problemon de energikonsumado. G\u0302i dau\u0306re uzas \u201cpruvon de laboro\u201d (t.e. \u201cpruvo de energimals\u0302paro\u201d)."}, {"text_idx": "#000042", "text": "La projekto progresas c\u0302ar oni donas monon al g\u0302i, ne aparte c\u0302ar la mono estas c\u0302ifra. Misuzi tion por propagandi c\u0302ifromonon estas kvazau\u0306 subac\u0302etado."}, {"text_idx": "#000043", "text": "Kritikante la energikoston de iu sistemo, oni devas kompari g\u0302in kun la energikosto de la alternativoj. C\u0302u vi scias la koston de la nuntempe hegemonia financa sistemo? Bankoj estas la plej granda industrio tutmonde. C\u0302iujare ili pagas monpunon al registaroj c\u0302ar ili lavas monon por dang\u0302eraj krimsindikatoj. Ili ne havas moralojn por zorgi pri ekologiaj aferoj."}, {"text_idx": "#000044", "text": "Pri c\u0302ifromonoj kiuj uzas supozeble pli energis\u0302parajn alternativojn ol \"laborpruvo,\" mankas ankorau\u0306 pruvo ke ili funkcias kaj estas dau\u0306rigeblaj. \"Laborpruvo\" nun estas pruvita koncepto. C\u0302ifromonoj evoluas. Se nova koncepto pruvas sin, c\u0302ifromonoj povas adopti g\u0302in."}, {"text_idx": "#000045", "text": "Estus pli amuze uzi Moneron, kiu ja estas esperanta vorto."}, {"text_idx": "#000054", "text": "Alig\u0302i al 400 aliaj abonantoj"}]